Държавен вестник, бр. 38, 2021 г., стр. 71

БРОЙ  38	
Д Ъ Р Ж А В Е Н  В Е С Т Н И К 	
СТР.  71  
 
89 
7.15     Товарни помещения 
Товарните помещения, с изключение на откритите палубни пространства или хладилните 
трюмове, се оборудват с одобрена автоматична система за откриване на дим, отговаряща на 
изискванията на 7.7.1, която указва в пункта за управление местоположението на огнището на 
пожара при всички нормални работни условия на инсталациите и е защитена с одобрена 
стационарна пожарогасителна система с бързо действие, отговаряща на изискванията на 7.7.3.2, 
която може да се задейства от пункта за управление. 
7.16     Стационарна спринклерна система 
7.16.1  Жилищните помещения на екипажа, в които са разположени спални места, с обща 
палубна площ, по-голяма от 50 m2 (включително коридорите, обслужващи тези помещения), се 
защитават със стационарна спринклерна система, основана на стандарти, разработени от 
организацията. 
7.16.2  Плановете на системата са показани във всяка работна станция.  Трябва да се вземат 
подходящи мерки за отводняване на изпусканата вода при задействане на системата. 
ЧАСТ D - ИЗИСКВАНИЯ КЪМ ПЛАВАТЕЛНИТЕ СЪДОВЕ И ТОВАРНИТЕ 
ПОМЕЩЕНИЯ, ПРЕДНАЗНАЧЕНИ ЗА ПРЕВОЗ НА ОПАСНИ ТОВАРИ 
7.17     Общи положения 
7.17.1 В допълнение към спазването на изискванията на 7.15 за товарни плавателни съдове и 
изискванията на 7.8 за пътнически и товарни плавателни съдове, според случая, видовете 
плавателни съдове и товарните помещения, посочени в 7.17.2, предназначени за превоз на 
опасни товари, отговарят на изискванията на настоящия параграф, според случая, освен когато 
превозват опасни товари в ограничени количества, освен ако тези изисквания вече не са 
изпълнени чрез спазване на изискванията на други параграфи от настоящата глава.   Видовете 
плавателни съдове и режимите на превоз на опасни товари са посочени в 7.17.2 и в таблица 
7.17-1, където номерата в 7.17.2 са посочени в горния ред. Товарни плавателни съдове с брутен 
тонаж, по-малък от 500 бруто тона, построени на или след 1 юли 2002 г., са в съответствие с 
настоящия параграф, но Администрацията на държавата, под чието знаме плавателният съд има 
право да плава, може, след консултации с държавата на пристанището, да редуцира 
изискванията, като тези редуцирани изисквания се записват в документа за съответствие, 
посочен в 7.17.4. 
7.17.2  Прилагане на таблици 7.17-1 и 7.17-2 
Прилагането на таблици 7.17-1 и 7.17-2 се ръководи от следните видове плавателни съдове и 
товарни помещения: 
.1 
плавателни съдове и товарни помещения, които не са специално предназначени 
за превоз на товарни контейнери, но са предназначени за превоз на пакетирани 
опасни товари, включително товари в товарни контейнери и преносими 
цистерни; 
.2 
специално конструирани контейнеровози и товарни помещения, предназначени 
за превоз на опасни товари в товарни контейнери и преносими цистерни; 
 
90 
.3         плавателни съдове и ро-ро помещения, предназначени за превоз на опасни товари; 
и 
.4         плавателни съдове и товарни помещения, предназначени за превоз на твърди 
опасни товари в насипно състояние. 
7.17.3  Изисквания 
Освен ако не е посочено друго, прилагането на таблици 7.17-1, 7.17-2 и 7.17-3 се ръководи 
от следните изисквания за складиране на опасни товари както „на палубата“, така и „под 
палубата“. Номерата на следващите подраздели са посочени в първата колона на горните 
таблици.